তীর্থযাত্রী নিয়ে ফেরার পথে বাস দুর্ঘটনায় মৃত্যু হলো ৪০ জনের। তাদের মধ্যে ৬ জন আবার শিশু। মঙ্গলবার মর্মান্তিক এই দুর্ঘটনাটি ঘটেছে ভারতের তেলেঙ্গানা রাজ্যের জাগতালিয়া জেলার শনিভারাপেটে। এনডিটিভির এক প্রতিবেদনে বলা হয়, রাজ্যের সরকারি পরিবহন সার্ভিসের একটি বাস ৭০ জন যাত্রী নিয়ে কোন্ডাগাট্টু থেকে তীর্থযাত্রীদের নিয়ে জাগতিয়ালে ফিরছিল। ফেরার পথেই শনিবারাপেট গ্রামের কাছে ঘাট রোডে এই দুর্ঘটনা ঘটে। কোনওভাবে বাসটি নিয়ন্ত্রণ হারায়। তারপর নিয়ন্ত্রণ হারিয়ে চারবার পাক খেয়ে রাস্তার পাশে একটি খাদে গিয়ে পড়ে বাসটি। বাসের ৪০ যাত্রীই নিহত হয়েছে বলে খবর। আহত হয়েছেন অনেকে।